Egpaar op wildsplaas aangeval | Maroela Media
'n Egpaar is Donderdagaand op 'n wildsplaas in die Kinkelbos-omgewing in die Oos-Kaap deur vyf rowers aangeval.
Kapt. Andre Beetge, polisiewoordvoerder, het gesê die vyf aanvallers, waarvan drie gewapen was, het omstreeks 18:30 toegeslaan. Een van die aanvallers het 'n jaggeweer by hom gehad.
"Die 45-jarige bestuurder van die wildsplaas is buite sy huis oorval. Hy is daarna in die huis in gedwing en aangerand terwyl die verdagtes aangedring het op geld en die kluis se sleutels," het Beetge gesê.
"Die kluis is oopgemaak en 'n bedrag geld is gesteel. Die verdagtes het ook persoonlike besittings van die egpaar en hul selfone gesteel. Die man en sy 35-jarige vrou is daarna aan stoele vasgebind voor die aanvallers op die vlug geslaan het."
Die egpaar kon daarin slaag om hulself te bevry en het hulp ontbied. Die polisie ondersoek 'n saak van sakeroof. Niemand is nog in verband met die voorval in hegtenis geneem nie.
Brig. Lungisile Manyana, waarnemende bevelvoerder van die Motherwell-polisiegroepering, het gesê die polisie sal geen steen onaangeroer laat in hul poging om die verdagtes aan te keer nie.
"Dié tipe aanvalle op mense in plaasgemeenskappe kan nie geduld word nie," het Manyana gesê.
Enigiemand met inligting wat die polisie in hul ondersoek kan bystaan, word versoek om kapt. Jerome Mackay by 076 018 0713 te kontak.
Stuur berig na Trump en Fox News!!
Dan lewer die hoog-ge-plaas-des in die regering negatiewe kommentaar oor Trump se tweet (dis dan onwaar, so wat is hierdie dan?). Die ding gaan net einde kry wanneer die plaaseienaars begin om 'n einde daaraan te maak. Jy mag as plaaseienaar jouself nie verdedig nie dan word jy aangekla deur die gereg, hoe anders dan gemaak as om hulp te gaan soek op ande plekke
JA ASB, jy het dit in die Kol Stephen
Trump help ons
SAKEROOF?? Kom ons vergeet van die AANRANDING (POGING TOT MOORD)??? Wat gaan aan met die polisie en die regstelsel? 'n OU word in 'n kis ingedwing en dit is poging tot moord, mense word vasgebind en verwoed geslaan met bakstene en dit is SAKEROOF??? Unbelievable.